આઠમી તારીખે સાંજે વડા પ્રધાને રૂ.૫૦૦ અને એક હજારની ચલણી નોટ બંધ કરવાની જાહેરાત કરતાં કાળાં નાણાં ધરાવતા લોકોમાં શિયાળામાં પણ પરસેવો છૂટી ગયો હતો. સલામત રોકાણ તરીકે સોનાની જ્વેલરી અને લગડીઓની ધૂમ ખરીદી થઈ હતી. જાણકારોના કહેવા પ્રમાણે જ્વેલર્સની ખરીદીની સાથેસાથે મોબાઈલ, ઘડિયાળ અને ઈલેક્ટ્રોનિક ચીજવસ્તુઓની દુકાનો પણ મોડે સુધી ચાલુ રાખી મોટાપાયે કાળાં નાણાં થકી ખરીદી થઈ હતી, પરંતુ આ વેચાણ આંખે ચઢ્યું નથી તેવું જ્વેલર્સ એસોસિયેશનના અગ્રણીઓનું કહેવું છે.